turjo4nis/wikipedia-bn-dump-20250701 huggingface dataset:
জনসনস বেবি

জনসন বেবি (Johnson's Baby) হচ্ছে জনসন এন্ড জনসনের মালিকানাধীন শিশুর প্রসাধনী এবং ত্বক-যত্ন পণ্যগুলির একটি আমেরিকান ব্র্যান্ড। ১৮৯৩ সালে ব্র্যান্ডের জন্ম যখন জনসন বেবি পাউডার চালু হয়। এদের পণ্যগুলোর মধ্যে রয়েছে শিশুর পাউডার, শ্যাম্পু, শরীরের লোশন, মালিশ তেল, ঝরনা জেল এবং শিশুর মুছনি বা বেবি ওয়াইপস। অন্তত ১৯৮০ এর দশকের পর থেকে এই ব্র্যান্ডের পণ্যগুলি "ব্যতিক্রমীভাবে বিশুদ্ধ এবং নিরাপদ" পণ্য তৈরির জন্য খ্যাতি লাভ করেছে।

স্বাস্থ্য ঝুঁকির সমস্যা 
১৯৮৫ সালের ডিসেম্বরে দুইজন চিকিৎসক বাবামাকে বাচ্চাদের পাউডার ব্যবহার না করার আহ্বান জানান, এতে বলা হয় যে এটি সেবন করা বা শ্বাসগ্রহণ করা অনিরাপদ। এরপর জনসন এন্ড জনসন এর প্রতিক্রিয়ায় একটি সরকারী বিবৃতি দিয়ে জানান যে "যেভাবে নির্দেশ দেয়া হয়েছে সেভাবে ব্যবহার করলে পণ্যগুলো নিরাপদই থাকে"।

২০১৬ সালের ফেব্রুয়ারিতে, ২০১৫ সালে ৬২ বছর বয়সী এক নারীর ওভারিয়ান ক্যান্সারে মারা যাওয়ায় জ্যাকি ফক্স পরিবারের ক্ষতির জন্য জনসন এন্ড জনসনকে ৭২ মিলিয়ন ডলার দিতে আদেশ দেওয়া হয়েছিল। তিনি বহু বছর ধরে জনসনের শিশুর পাউডার ব্যবহার করেছিলেন। জনসন অ্যান্ড জনসন দাবি করেছে যে প্রসাধনীগত ট্যাল্ক এর নিরাপত্তা কয়েক দশকের বৈজ্ঞানিক প্রমাণের দ্বারা সমর্থিত এবং এটি রায়কে আপীল করার পরিকল্পনা করে। ব্রিটিশ দাতব্য সংস্থা ওভাকোম থেকে বলা হয়, ১৬টি গবেষণায় দেখা গেছে যে, ট্যালকাম পাউডারের ব্যবহার ওভারিয়ান ক্যান্সারের সম্ভাবনা প্রায় এক তৃতীয়াংশ বৃদ্ধি করে। ২০১৩ সালের যুক্তরাষ্ট্রের গবেষণাগুলোর একটি পর্যালোচনা বলে যৌনাঙ্গে ট্যালকাম পাউডারের ব্যবহারে সেই ফলাফল পাওয়া যেতে পারে, কিন্তু সাধারণ ব্যাবহারে তা পাওয়া যাবে না, তারা গবেষণাগুলোর ফলাফলগুলো সম্পর্কে নিশ্চিত হতে পারেনি। উপরন্তু তারা বলেন, "ওভারিয়ান ক্যান্সার একটি বিরল রোগ, এবং এর ঝুঁকি এক তৃতীয়াংশ পরিমাণে বৃদ্ধি পেলেও এর ঝুঁকি খুব কমই থাকে।"

চিকিৎসাসংক্রান্ত গবেষণা 
২০০৭ সালে জনসন এন্ড জনসন স্পন্সর করেছিলেন "শিশুদের পরিষ্কার করার সর্বোত্তম চর্চা" নিয়ে প্রথম ইউরোপীয় গোলটেবিল বৈঠককে স্পনসর করেছিলেন। সেখানে ইউরোপ জুড়ে ডার্মাটোলজিস্ট এবং প্যাডিয়াট্রিশিয়ান বিশেষজ্ঞদের একটি প্যানেল অংশগ্রহণ করে। এই বৈঠকে শিশুদের স্থানের ক্ষেত্রে জলের বদলে তরল পরিষ্কারক এর ব্যবহারের ক্ষেত্র নজর দেয়া হয়। উপসংহারে টানা হয়, "মৌলিক সুরক্ষা পদ্ধতি অনুসরণ করা হলে স্নান সাধারণত ধৌত করার চেয়ে শ্রেয়, এবং এতে শিশু ও বাবামার মানসিকভাবেও উপকার হয়।"

২০১০ সালে জনসনস বেবি ব্র্যান্ড দ্বারা স্পনসরকৃত একটি য়াদৃচ্ছিক ক্লিনিকাল ট্রায়ালে মানসম্পন্ন ত্বকের যত্নের অংশ হিসেবে শিশুর ত্বকে আর্দ্রতা মাত্রার উন্নতির জন্য ময়শ্চারাইজার ব্যবহার করার কার্যকারিতা নিয়ে গবেষণা করা হয়। গবেষণায় দেখা যায়,  শিশুর ত্বকে উপযুক্ত আর্দ্রতা মাত্রা বজায় রাখতে বেবি লোশন ব্যবহার (শিশুর লোশন ব্যবহার না করার তুলনায়) কার্যকর।

ফেব্রুয়ারি ২০১৩ সালে ম্যানচেস্টার বিশ্ববিদ্যালয়ের শিক্ষায়তনিকদের দ্বারা জার্নাল অফ অবস্টেট্রিক, গাইনেকোলজিক, এন্ড নিওনেটাল নারসিং এ প্রকাশিত একটি গবেষণা বলে, জনসনস বেবি এর টপ-টু-টো ওয়াশ শুধু জল ব্যবহার করার মতই নিরাপদ। গবেষণাটি জনসন এন্ড জনসন দ্বারা স্পনসর করা হয়, "কিন্তু এতি কঠোর, স্বাধীন বৈজ্ঞানিক নিয়মগুলোর অধীনে পরিচালিত হয়েছে, যেখানে ব্লাইন্ড টেস্টিং এবং পিয়ার রিভিউও অন্তর্ভুক্ত ছিল"।

তথ্যসূত্র 

শিশুযত্ন
ত্বকের যত্ন
জনসন এন্ড জনসন ব্র্যান্ড
মার্কিন মার্কা
১৮৯৩ সালে বের হওয়া পণ্য
ত্বকের যত্নের মার্কা
১৮৯৩-এ প্রবর্তিত পণ্য
ইন্সপেক্টর চিঙ্গাম

ইন্সপেক্টর চিঙ্গাম একটি ভারতীয় থ্রিডি অ্যানিমেটেড টেলিভিশন ধারাবাহিক, যেটি পরিচালনা করেছে কসমস-মায়া। এটির প্রিমিয়ার হয় ২০১৮ সালের ৪ মে, অ্যামাজন প্রাইম ভিডিওতে। এটি মোটু পাতলুর একটি স্পিন অফ ধারাবাহিক। ইন্সপেক্টর চিঙ্গাম হল সেলফি উইদ বজরঙ্গির পর কসমস-মায়ার দ্বিতীয় কাজ যেটি টেলিভিশনে আসার পূর্বে অনলাইন প্লাটফর্মে এসেছে। ইন্সপেক্টর চিঙ্গাম চরিত্রটি বেঙ্গালুরুর এক বাস্তব জীবনের সুপারহিরোকে ঘিরে, যে তার ভক্তদের কাছে 'উরু চিঙ্গাম' নামে পরিচিত। ইন্সপেক্টর চিঙ্গাম ২৯ এপ্রিল থেকে হাঙ্গামা টিভিতে সম্প্রচার শুরু হয়।

চরিত্র 
 ইন্সপেক্টর চিঙ্গাম
 নো বাল
 হেরা
 ফেরি
 খাবিরলাল
 চাতুর
 দোসা আন্না
 বোজো
 ইক বাল
 দো বাল
 তিন বাল
 সুপারস্টার চকলেট

তথ্যসূত্র 

২০১৮-এ অভিষিক্ত ভারতীয় টেলিভিশন ধারাবাহিক
ভারতীয় অ্যানিমেটেড টেলিভিশন ধারাবাহিক
ভারতীয় শিশুদের অ্যানিমেটেড টেলিভিশন ধারাবাহিক
মোটু পাতলু
ভারতের পুলিশ বিভাগের কাল্পনিক চিত্রায়ণ
বাংলাদেশ গ্রন্থগার সমিতি

বাংলাদেশ গ্রন্থাগার সমিতি (লাইব্রেরি এসোসিয়েশন অব বাংলাদেশ) দেশের গ্রন্থাগার বিষয়ক শীর্ষ বেসরকারি প্রতিষ্ঠান। এর আদি নাম ছিলো পাকিস্তান গ্রন্থাগার সমিতি (পাকিস্তান এসোসিয়েশন অব লাইব্রেরি), বাংলাদেশের স্বাধীনাতার পর গঠনতন্ত্র সংশোধনীর মাধ্যমে নামকরণ হয় বাংলাদেশ গ্রন্থগার সমিতি। এটি বাংলাদেশের গ্রন্থাগার ও গ্রন্থাগারিকদের জন্য একটি  জাতীয় প্রতিষ্ঠান।

ইতিহাস 
বাংলাদেশ গ্রন্থগার সমিতি ১৯৫৬ খ্রিষ্টাব্দের জুলাই মাসে পাকিস্তান গ্রন্থাগার সমিতি (পাকিস্তান এসোসিয়েশন অব লাইব্রেরি ) নামে প্রতিষ্ঠিত হয়েছিল। এসোসিয়েশনের প্রথম আহ্বায়ক ছিলেন ঢাকা বিশ্ববিদ্যালয়ের ভূগোলের অধ্যাপক ড. নাফিস আহমেদ। ১৯৫৭ সালের ৩০ জুন পাকিস্তান লাইব্রেরি এসোসিয়েশনের গঠনতন্ত্র গৃহীত হয়। এসোসিয়েশনের প্রথম সাধারণ সভাটি ঢাকায় মার্কিন যুক্তরাষ্ট্রের তথ্য সংস্থা অডিটোরিয়ামে অনুষ্ঠিত হয়। ১৯৫৮ খ্রিষ্টাব্দে প্রতিষ্ঠানটি গ্রন্থাগার বিজ্ঞান বিষয়ে একটি সার্টিফিকেট কোর্স প্রবর্তন করে, যা ছিল পূর্ব পাকিস্তানে প্রথম। এর পর গ্রন্থাগার বিজ্ঞানে স্নাতকোত্তর ডিগ্রি চালু করে ঢাকা বিশ্ববিদ্যালয়। ঢাকার বাইরে ১৯৭৩ খ্রিষ্টাব্দে রাজশাহীতে এ সার্টিফিকেট কোর্স চালু করা হয়। বর্তমানে দেশের বিভাগীয় শহরগুলিসহ বড় বড় জেলা শহরগুলিতেও সমিতির উদ্যোগে এ কোর্স পরিচালিত হচ্ছে। এছাড়াও ঢাকায় স্থাপিত ইনস্টিটিউট অব লাইব্রেরি অ্যান্ড ইনফরমেশন সায়েন্স (আইএলআইএস) নামের প্রতিষ্ঠানের মাধ্যমে জাতীয় বিশ্ববিদ্যালয়ের অধীনে গ্রন্থাগার বিজ্ঞানে ডিপ্লোমা কোর্সও পরিচালনা করে থাকে।

১৯৭১ সালে বাংলাদেশের স্বাধীনতা লাভের পর পাকিস্তান গ্রন্থাগার সমিতির নতুন নামকরণ হয় বাংলাদেশ গ্রন্থাগার সমিতি। ১৯৭৬ সালে এটি আন্তর্জাতিক ফেডারেশন অব লাইব্রেরি এসোসিয়েশনস এবং কমনওয়েলথ লাইব্রেরি এসোসিয়েশনের সদস্য হয়। ১৯৮৯ সালে এটি উপাত্ত নামে একটি পত্রিকা প্রকাশ করা শুরু করে। এছাড়া বিভিন্ন সময়ে গ্রন্থাগার বিজ্ঞান বিষয়ক নানা সেমিনার-সিম্পোজিয়াম ও প্রশিক্ষণ কোর্স আয়োজনের পাশাপাশি দেশের গ্রন্থাগার ও গ্রন্থাগারিকদের নানা দাবি আদায়েও সংগঠনটি কাজ সক্রিয় ভূমিকা পালন করে।

তথ্যসূত্র

বাংলাদেশের গবেষণা প্রতিষ্ঠান
ঢাকা ভিত্তিক সংগঠন
১৯৫৬-এ পূর্ব পাকিস্তানে প্রতিষ্ঠিত
বাংলাদেশ ভিত্তিক বাণিজ্য সমিতি
এইনু ভাষা

এইনু বা অব্দাল পশ্চিম চীনে ব্যবহৃত একটি তুর্কীয় অপার্থ ভাষা। এটি রাশিয়ায় অ্যাইনু, আইনু (Эйну বা Айну), উইগুরদের মধ্যে অব্দাল (ئابدال), এবং চীনে আইনু নামে পরিচিত। কিছু ভাষাবিদ এটিকে একটি মিশ্র ভাষা বলে মনে করেন, যার সিংহভাগ ব্যাকরণ তুর্কীয়, মূলত ইয়োঘুর (উইগুরের সমগোত্রীয়), কিন্তু প্রধানত ইরানীয় শব্দভাণ্ডার। অন্যান্য ভাষাবিদরা যুক্তি দেন যে এটি একটি মিশ্র ভাষার প্রযুক্তিগত প্রয়োজনীয়তা পূরণ করে না। এটি এইনু জাতি দ্বারা ব্যবহৃত হয়। এইনুরা তাদের ভাষাকে এইনু (ئەينۇ) [ɛjnu] বলে।

ভৌগোলিক বন্টন 
এইনু পশ্চিম চীনে তারিম অববাহিকায় তাকলা মাকান মরুভূমির সীমানায় শিনচিয়াং উইঘুর স্বায়ত্বশাসিত অঞ্চল ব্যবহৃত হয়।

গোপন ভাষা হিসাবে ব্যবহার 
একমাত্র প্রাপ্তবয়স্ক পুরুষরাই এইনু ভাষা ব্যবহার করেন। বহিরাগতদের সাথে এবং নারীদের সাথে উইঘুর ভাষার ব্যবহার করা হয়; নারীরা এইনু ভাষায় কথা বলেন না। বাড়িতে যখন নিজের কথাবার্তা গোপন করার দরকার পরে না তখন এইনু ব্যবহার করা হয়।

ধ্বনি

ব্যঞ্জনধ্বনি

স্বরধ্বনি

সংখ্যা 
এইনুর সংখ্যাবোধক শব্দগুলি ফার্সি থেকে ধার করা হয়েছে:

 ১ - ইয়্যাক
 ২ - দু
 ৩ - সি
 ৪ - চার
 ৫ - প্যাঞ্জ
 ৬ - শ্যাশ
 ৭ - হ্যাপ(ত)
 ৮ - হ্যাশ(ত)
 ৯ - নোহ
 ১০ - দাহ
 ২০ - বিস্ত
 ১০০ - স্যাদ
 ১০০০ - হাজ়ার

তথ্যসূত্র

গ্রন্থপঞ্জি 
 
 
 Lars Johansson. 2001. Discoveries on the Turkic Linguistic Map. Swedish Research Institute in Istanbul Publications 5. Stockholm: Svenska Forskningsinstitutet i Istanbul. Page available online

বহিঃসংযোগ 
 তুর্কীয় ভাষাগত মানচিত্রে আবিষ্কারসমূহ
 এইনু সংখ্যা 

ফার্সি ভাষা
চীনের ভাষা
সংযোগাত্মক ভাষা
কার্লুক ভাষাসমূহ
অপার্থ ভাষা
তুর্কীয় ভাষাসমূহ
মিনয়া বাস আক্রমণ

২৬ মে, ২০১৭ তারিখে, মিশরের মিনার গভর্নর ম্যাগহাঘা থেকে কিবতি বহনকারী একটি কফোয়ায় মুখোশধারী বন্দুকধারীরা আগুন ও গুলি চালায়। হামলায় কমপক্ষে ২৮ জন মানুষকে হত্যা করে সেন্ট স্যামুয়েল মন্দিরে  এবং হামলায় ২২ জনকে আহত করে।

পটভূমি 

২০১০ সালের প্রথমদিকে মিশরে মিশরীয় ক্রমবর্ধমান অত্যাচার ও সাম্প্রদায়িক সহিংসতা দেখা দিয়ে। ২০১৭ সালের ফেব্রুয়ারি মাসে ইসলামিক স্টেট অব ইরাক অ্যান্ড লেভান্টের সিনাই শাখা থেকে খ্রিস্টানদের উপর হামলার আহ্বান জানায়। উত্তর সিনাই অঞ্চলের শত শত খ্রিস্টানকে তাদের বাড়ি থেকে পালাতে এবং ইস্টার ছুটির উদযাপনে বাধা দেয়।. ৯ এপ্রিল ২০১৭ সালে প্যাম রবিবার, আইএসআইএস-এসপি দুটি কিবতি গির্জার বোমা হামলা করে। উত্তর মিশরীয় শহর তান্তায় নাইল ডেল্টা , এবং সেন্ট মার্কের কপ্টিক অর্থডক্স ক্যাথিড্রাল, আলেকজান্দ্রিয়ায় প্রধান গির্জার জর্জ চার্চে ৪৫ জনকে হত্যা করে এবং কমপক্ষে ১২৫ জনকে আহত করে।  পাম রবিবার হামলার প্রতিক্রিয়ায় রাষ্ট্রপতি আবদেল ফাত্তাহ দেশব্যাপী তিন মাসের দীর্ঘ জরুরি অবস্থা ঘোষণা করেন।

পাল্টা জবাব 
হামলার পর মিশরীয় প্রেসিডেন্ট আব্দেল ফাত্তাহ এল-সিসি শীর্ষ নিরাপত্তা কর্মকর্তাদের সঙ্গে জরুরি বৈঠকের আয়োজন করেন।  হামলায় নিরাপত্তা বাহিনী আক্রমণকারীদের খুঁজে বের করার চেষ্টা চালায় এবং রাস্তার পাশে প্রচুর চেকপয়েন্ট স্থাপন করে।  হামলার দিন সন্ধ্যায় রাষ্ট্রপতি টেলিভিশনে হাজির হয়ে জাতির উদ্দেশে ভাষণ দেন এবং তিনি প্রতিবেশী লিবিয়ায় সন্ত্রাসী প্রশিক্ষণ ক্যাম্পের বিরুদ্ধে প্রতিশোধমূলক হামলার আদেশ দেন। রাষ্ট্র প্রচার মাধ্যম জানায়, জঙ্গি বিমানগুলি ডারনা বন্দরের শহর এলাকায় অবস্থিত ছয়টি হামলা চালায়, যেখানে এই হামলার জন্য দায়ী জঙ্গিরা প্রশিক্ষিত বলে মনে করা হয়। 
২৭ মে তারিখে বিমান হামলার দ্বিতীয় তরঙ্গ চালু করা হয়।  ২৯ মে ২০১৭, লিবিয়ার জাতীয় সেনাবাহিনীর (এলএনএ) একজন মুখপাত্র নিশ্চিত করেছিল যে মিশর ও এলএনএ ডেরনা ও জাফ্রাতে অবস্থানের লক্ষ্যবস্তুতে বিমান হামলায় সহযোগিতা করেছিল।

তথ্যসূত্র

বহিঃসংযোগ

ইসলামিক স্টেট অব ইরাক অ্যান্ড দ্য লেভান্ট
হামলা
ইকবাল থেবা

ইকবাল থেবা (উচ্চারণ ; জন্ম: ডিসেম্বর ২০, ১৯৬৩) একজন পাকিস্তানি-আমেরিকার অভিনেতা। থেবা শো গ্লি চলচ্চিত্রে অধ্যক্ষের চরিত্রের জন্য জন্য বেশ সুপরিচিত।

কর্মজীবন 
১৯৯০ এর দশকে মার্কিন যুক্তরাষ্ট্রের বিভিন্ন টেলিভিশন অনুষ্ঠানে এবং বাণিজ্যিক বিজ্ঞাপনগুলিতে তার ছিল সরব উপস্থিতি। থেবার সব থেকে বড় সাফল্য এসেছিল এনবিসির পাইলট ডেথ এন্ড ট্যাক্সেস।

ব্যক্তিগত জীবন 
থেবা পাকিস্তানের করাচিতে জন্মগ্রহণ করেন। তিনি মূলত থেবা বংশধরের অন্তর্ভুক্ত, যেটি সিন্ধু থেকে উদ্ভূত একটি গুজরাটি ভাষী গোষ্ঠি জাতী হিসেবে পরিচিত।

তার বিবাহিত জীবনে ২টি সন্তান রয়েছে: ছেলের নাম মিকাইল, এবং মেয়ের নাম রানিয়া

তথ্যসূত্র

বহিঃসংযোগ 

 

১৯৬৩-এ জন্ম
জীবিত ব্যক্তি
মার্কিন মুসলিম
মার্কিন যুক্তরাষ্ট্রে পাকিস্তানি অভিবাসী
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন কণ্ঠাভিনেতা
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
করাচির অভিনেতা
পাকিস্তানি টেলিভিশন অভিনেতা
গুজরাতি বংশোদ্ভূত পাকিস্তানি ব্যক্তি
সিন্ধি বংশোদ্ভূত মার্কিন ব্যক্তি
পাকিস্তানি বংশোদ্ভূত মার্কিন অভিনয়শিল্পী
অ্যাকোর্ডিং টু ম্যাথু

অ্যাকোর্ডিং টু ম্যাথু (ইংরেজি: According To Mathew) একটি শ্রীলংকায় তৈরী ইংরেজি ভাষার চলচ্চিত্র, যেটি পরিচালনা করেছেন চন্দ্রন রুত্নাম। এটি সেন্ট পল গির্জার পাদ্রি ফাদার ম্যাথু পেরিসের জীবনী অবলম্বনে বানানো চলচ্চিত্র, যে ১৯৭৯ সালে তার স্ত্রী ইউনিস পেরিস ও তার প্রেমিকার স্বামী রাসেল ইনগ্রামকে খুন করেছিল। চলচ্চিত্রটিতে মুখ্য ভূমিকায় অভিনয় করেছেন জ্যাকলিন ফার্নান্দেজ ও অ্যালস্টন কচ।

কাহিনি সংক্ষেপ 
চলচ্চিত্রটির গল্প সেন্ট পলস চার্চের ফাদার ম্যাথু পেরিসের দুইটি খুনকে ঘিরে, যে তার স্ত্রীকে ও তার (ম্যাথু পেরিসের) আয়ার স্বামীকে হত্যার জন্য মৃত্যুদণ্ডে দণ্ডিত হয়েছিল।

অভিনয়ে 
 জ্যাকলিন ফার্নান্দেজ - ড্যাফনি রেনল্ডস
 অ্যালস্টন কচ - ফাদার ম্যাথু পেরিস
 কিয়ান ও'গ্রেডি - র‍্যান্ডি রেনল্ডস
 বিমসারা প্রেমারত্নে - ইউনিস পেরিস
 রায়ান বিজয়ারত্নে - স্টিভেন
 গ্যাভিন লুডেউইক - ডিটেকটিভ ক্রুজ
 উপার্না প্রেমারত্নে - সিস্টার জুন

নির্মাণ ও মুক্তি 
চলচ্চিত্রটির চিত্রগ্রহণ হয়েছিল শ্রীলঙ্কার হোরানা কুম্বুকে ম্যানশনে। চলচ্চিত্রটি ২০১৭ সালের ৮ এপ্রিল মুক্তি পাওয়ার কথা থাকলেও মুক্তির দিন পিছিয়ে যায়। চলচ্চিত্রটি শেষমেষ ২০১৮ সালের ২৪ নভেম্বর প্রেক্ষাগৃহে প্রদর্শিত হয়। চলচ্চিত্রটি শ্রীলঙ্কার চলচ্চিত্রাঙ্গনের ১৩১৬তম চলচ্চিত্র।

তথ্যসূত্র 

২০১৮-এর চলচ্চিত্র
ইংরেজি ভাষার চলচ্চিত্র
অস্ট্রেলীয় প্রণয়ধর্মী চলচ্চিত্র
মার্কিন অপরাধ থ্রিলার চলচ্চিত্র
২০১০-এর দশকের প্রণয়ধর্মী চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
ডেফিনিশন অব ফিয়ার

ডেফিনিশন অব ফিয়ার ২০১৫ সালের একটি ভৌতিক চলচ্চিত্র, যেটি পরিচালনা করেছেন জেমস সিম্পসন ও যেটিতে মুখ্য ভূমিকায় অভিনয় করেছেন জ্যাকলিন ফার্নান্দেজ। চলচ্চিত্রটি ২০১৫ এর ডিসেম্বরে চতুর্থ দিল্লি আন্তর্জাতিক চলচ্চিত্র উৎসবে প্রথম প্রদর্শিত হয়। চলচ্চিত্রটির ডিভিডি ২০১৮ সালের ৩০ জানুয়ারি বাজারে আসে। চলচ্চিত্রটি জ্যাকলিন ফার্নান্দেজের প্রথম ইংরেজি চলচ্চিত্র।

কাহিনি সংক্ষেপ 
চারটি মেয়ে একটি হলিডে কেবিনে ছুটি কাটাতে আসে। সেখানে আসার পর তারা উপলব্ধি করে তারা সেখানে একা বাস করছে না।

অভিনয়ে 
জ্যাকলিন ফার্নান্দেজ - সারাহ ফোর্ডিং, মনোবিজ্ঞানের ছাত্রী
ক্যাথেরিন ব্যারেল - ভিক্টোরিয়া বার্ন্স, নৃত্যশিল্পী  
মার্সিডিজ পাপালিয়া - ফ্রাঙ্কি টমস,
ব্যক্তিগত প্রশিক্ষক  
ব্লিথ হাবার্ড - র‍্যাচেল মুর, গায়িকা

নির্মাণ ও মুক্তি
চলচ্চিত্রটির চিত্রগ্রহণ ২০১৪ সালের ১০ অক্টোবর কানাডায় শুরু হয়। চলচ্চিত্রটি ২০১৫ সালের ৫ ডিসেম্বর দিল্লি আন্তর্জাতিক চলচ্চিত্র উৎসবে প্রথমবারের মত প্রদর্শিত হয়। এরপর এটি আরো কিছু চলচ্চিত্র উৎসবে প্রদর্শিত হয়েছিল।

তথ্যসূত্র

২০১৫-এর চলচ্চিত্র
ইংরেজি ভাষার চলচ্চিত্র
২০১০-এর দশকের ইংরেজি ভাষার চলচ্চিত্র
বাসেম ইউসুফ

বাসেম রাফাত মোহাম্মদ ইউসুফ (, ; জন্ম: ২২ মার্চ  ১৯৭৪) একজন মিশরীয় কমেডিয়ান, লেখক, প্রযোজক, সার্জন, চিকিৎসক, মিডিয়া সমালোচক এবং টেলিভিশন উপস্থাপক, যিনি ২০১১ সাল থেকে ২০১৪ সাল পর্যন্ত এল-বার্নেমেগ (দি শো), একটি বিদ্রূপাত্মক সংবাদ অনুষ্ঠান উপস্থাপনা করেছিলেন। আমেরিকার কমেডিয়ান জন স্টুয়ার্টের সাথে এই সংবাদটি অনুষ্ঠানটি ইউসুফ নির্মাণ করেছিলেন, যেখানে বিদ্রূপত্মাক অনুষ্ঠান দ্য ডেইলি শো তার কর্মজীবন শুরু করার জন্য ইউসুফকে অনুপ্রাণিত করেছিল। ২০১৩ সালে তিনি টাইম ম্যাগাজিনের বিশ্বের ১০০জন প্রভাবশালী ব্যক্তিদের মধ্যে আসেন।  ইউসুফের বর্তমান প্রকল্পগুলির মধ্যে রয়েছে: টিক্লিং জায়ান্টস, দ্য ডেমোক্রেসি হ্যান্ডবুক এবং বিপ্লব ফর ডামি।

তথ্যসূত্র

বহিঃসংযোগ

১৯৭৪-এ জন্ম
জীবিত ব্যক্তি
মিশরীয় ইউটিউবার
২০১১-এর মিশরীয় বিপ্লবের ব্যক্তি
মিশরীয় গণতন্ত্রের সক্রিয় কর্মী
কায়রোর ব্যক্তি
মিশরীয় বিপ্লবী
কায়রো বিশ্ববিদ্যালয়ের প্রাক্তন শিক্ষার্থী
মিশরীয় সক্রিয়কর্মী
মিশরীয় মুসলিম
শ্যামা

শ্যামা  (জন্ম নাম: খুরশিদ আখতার; ৭ জুন ১৯৩৫ – ১৪ নভেম্বর ২০১৭) ছিলেন একজন ভারতীয় চলচ্চিত্র অভিনেত্রী। তিনি ১৯৪৫ থেকে ১৯৮০ সাল পর্যন্ত তিনি বলিউড অঙ্গনে বিচরণ করেছিলেন। তিনি ১৯৫৪ সালের আর পার  চলচ্চিত্রের জন্য সর্বাধিক পরিচিত।

প্রাথমিক জীবন এবং কর্মজীবন

জন্ম
তিনি ১৯৩৫ সালের ৭ জুন তারিখে, লাহোরে একটি মুসলিম সম্ভ্রান্ত পরিবারে জন্মগ্রহণ করেন এবং তার জন্মনাম খুরশিদ আখতার নামকরণ করা হয়।

কর্মজীবন
শ্যামা ১৯৪০ এর দশকে লাহোর থেকে মুম্বাইয়ে এসেছিলেন। শিশু শিল্পী হিসাবে তার কর্মজীবন শুরু হয়, যার মধ্যে থেকে জিনাত (১৯৪৫) এবং মীরাবাই (১৯৪৭) রয়েছে।

নির্বাচিত চলচ্চিত্রসমূহ

তথ্যসূত্র

বহিঃসংযোগ
 
 Shyama Filmography  Upperstall
 Shyama Profile  Cineplot

১৯৩৫-এ জন্ম
ব্রিটিশ ভারতীয় ব্যক্তি
হিন্দি চলচ্চিত্র অভিনেত্রী
ভারতীয় চলচ্চিত্র অভিনেত্রী
২০১৭-এ মৃত্যু
লাহোরের অভিনেত্রী
পাঞ্জাবি ব্যক্তি
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
আবিদ আলী

আবিদ আলী (; জন্ম: ১৬ অক্টোবর, ১৯৮৭) লাহোরে জন্মগ্রহণকারী পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া প্রথম-শ্রেণীর পাকিস্তানি ক্রিকেটে ইসলামাবাদ দলের প্রতিনিধিত্ব করছেন। দলে তিনি মূলতঃ ডানহাতি ব্যাটসম্যান হিসেবে খেলছেন। এছাড়াও ডানহাতে লেগ ব্রেক বোলিংয়ে পারদর্শী তিনি।

২০০৫ সালে লিস্ট এ ও ২০০৭ সালে প্রথম-শ্রেণীর ক্রিকেটে অভিষেক ঘটে তার। মার্চ, ২০১৯ সালে পাকিস্তানের পক্ষে প্রথমবারের মতো আন্তর্জাতিক ক্রিকেটে অংশগ্রহণ করেন। সিরিজের চতুর্থ ওডিআইয়ে সেঞ্চুরি করলেও প্রতিপক্ষ অস্ট্রেলিয়ার কাছে পরাজয়বরণ করে তার দল। আন্তর্জাতিক অঙ্গনে অভিষেক ঘটার পূর্বে শতাধিক প্রথম-শ্রেণীর খেলায় ৬৭০০ রান ও লিস্ট এ ক্রিকেটে ৩০০০-এর অধিক রান সংগ্রহে সক্ষমতা দেখান।

ঘরোয়া ক্রিকেট 
২৬ ডিসেম্বর, ২০০৭ তারিখে কায়েদ-ই-আজম ট্রফিতে লাহোর রবি দলের সদস্যরূপে প্রথম-শ্রেণীর ক্রিকেটে অভিষেক পর্ব সম্পন্ন হয় তার। অক্টোবর, ২০১৭ সালে ইসলামাবাদের পক্ষে দূর্দান্ত ক্রীড়াশৈলী প্রদর্শনে করেন। ২০১৭-১৮ মৌসুমের কায়েদ-ই-আজম ট্রফিতে পাকিস্তান ন্যাশনাল ব্যাংকের বিপক্ষে শুরুতে ব্যাটিংয়ের নেমে ২৩১ রানে অপরাজিত থাকেন। ঐ প্রতিযোগিতায় সাত খেলায় ৫৪১ রান তুলে ইসলামাবাদের পক্ষে সর্বোচ্চ রান সংগ্রাহকে পরিণত হন।

ফেব্রুয়ারি, ২০১৮ সালে রিজিওনাল ওয়ানডে কাপ প্রতিযোগিতায় পেশাওয়ারের বিপক্ষে ২০৯ রানে অপরাজিত ছিলেন। এটিই লিস্ট এ ক্রিকেটে যে-কোন পাকিস্তানি ব্যাটসম্যানের মধ্যে সর্বোচ্চ ও চতুর্থ পাকিস্তানি ব্যাটসম্যান হিসেবে লিস্ট এ ক্রিকেটে ২০০ রানের মাইলফলক স্পর্শ করেছিলেন। 

এপ্রিল, ২০১৮ সালে ফেডারেল এরিয়াজ দলের সদস্যরূপে পাকিস্তান কাপে অংশ নেন। ঐ প্রতিযোগিতার দ্বিতীয় খেলায় ১০৯ রানের ইনিংস খেলেন। এরফলে তার দল ১৪৯ রানের ব্যবধানে জয় তুলে নেয়। মার্চ, ২০১৯ সালে পাকিস্তান কাপে খাইবার পাখতুনখোয়ার সদস্যরূপে অন্তর্ভুক্ত হন।

আন্তর্জাতিক ক্রিকেট 
মার্চ, ২০১৯ সালে সংযুক্ত আরব আমিরাতে অস্ট্রেলিয়া দলের বিপক্ষে ওডিআই সিরিজ খেলার জন্যে পাকিস্তান দলের অন্যতম সদস্য হন। ২৯ মার্চ, ২০১৯ তারিখে অস্ট্রেলিয়ার বিপক্ষে ওডিআইয়ে অভিষিক্ত হন তিনি। চমৎকার খেলেন তিনি। বৈশ্বিকভাবে পঞ্চদশ ও তৃতীয় পাকিস্তানি হিসেবে অভিষেক ওডিআইয়ে সেঞ্চুরি করার গৌরব অর্জন করেন। ১১২ রান তুলে অভিষেক ওডিআইয়ে পাকিস্তানের সর্বোচ্চ রান সংগ্রাহক হন।

এপ্রিল, ২০১৯ সালে পাকিস্তান ক্রিকেট বোর্ড কর্তৃক ইংল্যান্ডে অনুষ্ঠিতব্য ক্রিকেট বিশ্বকাপের জন্যে ১৫-সদস্যবিশিষ্ট পাকিস্তান দলের তালিকা প্রকাশ করে। ঐ তালিকায় তিনিও অন্তর্ভুক্ত হন।

তথ্যসূত্র

আরও দেখুন 
 মোহাম্মদ হাসনাইন
 ২০১৯ ক্রিকেট বিশ্বকাপ দলসমূহ
 একদিনের আন্তর্জাতিক অভিষেকে শতরানের তালিকা
 পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৮৭-এ জন্ম
জীবিত ব্যক্তি
ইসলামাবাদের ক্রিকেটার
একদিনের আন্তর্জাতিক ক্রিকেট অভিষেকে সেঞ্চুরি করা ক্রিকেটার
জারাই তারাকিয়াতি ব্যাংক লিমিটেডের ক্রিকেটার
পাকিস্তানি ক্রিকেটার
পাকিস্তানের একদিনের আন্তর্জাতিক ক্রিকেটার
ফেডারেল এরিয়াজের ক্রিকেটার
লাহোর ঈগলসের ক্রিকেটার
লাহোর রবির ক্রিকেটার
লাহোর থেকে আগত ক্রিকেটার
পাকিস্তানের টেস্ট ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
লাহোর হোয়াইটসের ক্রিকেটার
লাহোর কালান্দার্সের ক্রিকেটার
২০১৯ ক্রিকেট বিশ্বকাপের ক্রিকেটার
মিশরে বিদ্রোহের সময়সূচী (২০১৩-বর্তমান)

২০১৩ সালের জুলাই মাসের দিকে, ৩ জুলাই অভ্যুত্থানের বিরুদ্ধে ব্যাপক বিক্ষোভ শুরু হয়, যা মোহাম্মাদ মুরসি ক্ষমতাচ্যুত হয়। এবং সিনাই উপদ্বীপে  চলমান জিহাদি বিদ্রোহের ক্রমবর্ধমান সমান্তরালে কেন্দ্রীয় ও পশ্চিম মিশরে পুলিশ ও সৈন্যদের বিরুদ্ধে মুসলিম মুসলিম ব্রাদারহুড সমর্থকরা 
সহিংস আক্রমণ শুরু করে। পরবর্তী মাসে মিশরীয় সৈন্যবাহিনী এবং জনপ্রিয় প্রতিরোধ আন্দোলনের মতো মিশরে ইসলামী শাসন প্রতিষ্ঠার জন্য নতুন ইসলামী সশস্ত্র দল তৈরি করে। ২০১৩ সাল থেকে,  মিশরে সহিংসতা বৃদ্ধি পায় এবং মিশরীয় সরকারের বিরুদ্ধে নিম্ন-স্তরের ইসলামী বিদ্রোহে পরিণত হয়েছে।

সময় লিপি 
বছর অনুযায়ী কয়েকটি প্রধান হামলা এবং গ্রেফতার সম্পর্কে:

২০১৩ 

 ২৩ জুলাই ২০১৩ - মানসৌরা থানার একটি বিস্ফোরক ডিভাইসে ১ জন নিহত এবং ১৯ জন আহত হয়।  
 ৫ অক্টোবর ২০১৩ - ইসমাইলিয়ায় সুয়েজ খাল শহরের কাছে ৬ সেনা নিহত।  
 ২৮ অক্টোবর ২০১৩ - মিশরীয় নীল ডেল্টা অঞ্চলের মানসুরা বিশ্ববিদ্যালয়ের কাছে ৩ জন পুলিশ সদস্যকে হত্যা করে।  
 ২৪ ডিসেম্বর ২০১৩ - মানসৌরাতে  নিরাপত্তা অধিদপ্তরের ভবন লক্ষ্য করে একটি বোমা বিস্ফোরণ করে ১৬ জনকে হত্যা করে এবং ১৫০ জন আহত হয় ।

২০১৪ 

 ২৩ থেকে ২৬ জানুয়ারী ২০১৪ - বোমা হামলায় ১৩ জন নিহত হয়েছে।  
 ১৫ মার্চ ২০১৪ - চেকপয়েন্টে বোমা হামলায় ৬ জন সেনা নিহত!  
 ১৯ মার্চ ২০১৪ - আনসার বাইট আল-মকদিসের সিনিয়র কর্মকর্তা পাশাপাশি দুইজন সদস্য  
 ১৯ জুলাই ২০১৪ - জুলাই ২০১৪ আল-ওয়াদি আল-জিদীড হামলায় ২৫ জন নিহত। 
 ৫ আগস্ট ২০১৪ - ৭ জন নিহত হয়েছেন।  
 ১৪ সেপ্টেম্বর ২০১৪ - সুয়েজ এলাকায় নিরাপত্তা বাহিনী কর্তৃক ৭ জন উচ্চপদস্থ জঙ্গি নিহত হয়।

২০১৫

২০১৬

২০১৭

২০১৮ 

 ১ জানুয়ারী ২০১৮ - একটি মদের দোকানে নববর্ষ উদ্‌যাপন করার সময় দুই মিশরীয় খ্রিস্টানকে বন্দুক যোদ্ধার হাতে গুলি করে হত্যা করা হয়।  
 ২৪ মার্চ ২০১৮ - মিশরের দ্বিতীয় বৃহত্তম শহর আলেকজান্ডারায়  নিরাপত্তা প্রধানকে লক্ষ্য করে একটি বোমা বিস্ফোরণে একটি বোমা বিস্ফোরণে , একজন পুলিশসহ দুইজনকে হত্যা করে। বোমা হামলায় পাঁচজন আহত হয় ।  
 ২ নভেম্বর ২০১৮ - ২০১৮ মিনিয়ার বাস আক্রমণ : সোহাগ শহর থেকে সেন্ট স্যামুয়েল মঠ পর্যন্ত বাসের যাত্রীরা যখন বন্দুকধারীর গুলিতে তাদের উপর গুলি চালায় তখন কমপক্ষে আটজন খ্রিস্টান কিবতি মারা যায় এবং ১৩ জন আহত হয়, ইসলামিক স্টেট দাবি করেছে।

২০১৯

হতাহতের সংখ্যা

তথ্যসূত্র 

ইসলামি সন্ত্রাসবাদ
অপর্যালোচিত অনুবাদসহ পাতা
২০১৩-এর সশস্ত্র সংঘাত
২০১৪-এর সশস্ত্র সংঘাত
২০১৫-এর সশস্ত্র সংঘাত
২০১৬-এর সশস্ত্র সংঘাত
২০১৭-এর সশস্ত্র সংঘাত
২০১৮-এর সশস্ত্র সংঘাত
মিশরের রাজনীতি
বাংলাদেশে ইউএসএইড

ইউএসএইড বাংলাদেশ যুক্তরাষ্ট্রের একটি সরকারি সাহায্য সংস্থার বাংলাদেশ অংশে কাজ করে, যেটি বিশ্বব্যাপী দারিদ্র্য দূরীকরণ, শিক্ষা, নারীর ক্ষমতায়ন, স্বাস্থ্য ও অন্যান্য বিষয় নিয়ে কাজ করে থাকে। ইউএসএইড বাংলাদেশের বিভিন্ন সেক্টরে কাজ করে থাকে। ১৯৭১ সাল থেকে সংগঠনটি বাংলাদেশে কাজ করে আসছে। সংস্থাটি স্বাধীনতার সুবর্ণজয়ন্তীতে মধ্যম আয়ের দেশ হিসেবে বাংলাদেশকে গড়ে তুলতে সহায়তা করেছে। বাংলাদেশে সংস্থাটির মিশন পরিচালকটি জানিনা জারুজেলেস্কি।

খাদ্য সহায়তা
বাংলাদেশে সংস্থাটি খাদ্যসহায়তা প্রদান করে থাকে। সংস্থাটির  বাংলাদেশের দুর্যোগ ব্যবস্থাপনা ও ত্রাণ মন্ত্রণালয়ের সাথে কাজ করে চলেছে। সংস্থাটি সাতক্ষীরা ও খুলনা জেলার চার উপজেলায় খাদ্য সহায়তা প্রদান করে থাকে। ইউএসএইডের নবযাত্রা নামে একটি খাদ্য সহায়তা প্রকল্প আছে।

বাণিজ্য সহায়তা
ইউএসএইড বাংলাদেশে বাণিজ্য ক্ষেত্রে বিভিন্ন রকম প্রযুক্তিগত সহায়তা দিয়ে থাকে।

রোহিঙ্গা শরণার্থীদের সহায়তা
ইউএসএইড বাংলাদেশে অবস্থানকারী মিয়ানমারের রোহিঙ্গা শরণার্থীদের জন্য ৭৬ লক্ষ মার্কিন ডলার অর্থসহায়তা দিয়েছে।

তথ্যসূত্র

আন্তর্জাতিক উন্নয়ন সংস্থা
ওশেন টমাস

ওশেন রোমেন টমাস (; জন্ম: ১৮ ফেব্রুয়ারি, ১৯৯৭) জ্যামাইকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার।ওয়েস্ট ইন্ডিজ ক্রিকেট দলের অন্যতম সদস্য তিনি। অক্টোবর, ২০১৮ সালে ওয়েস্ট ইন্ডিজের পক্ষে আন্তর্জাতিক ক্রিকেটে প্রথম খেলতে নামেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করছেন। এছাড়াও, ঘরোয়া ক্রিকেটে জ্যামাইকা তাল্লাহজ ও ইন্ডিয়ান প্রিমিয়ার লিগে রাজস্থান রয়্যালসের পক্ষে খেলছেন তিনি। দলে তিনি মূলতঃ ডানহাতি ফাস্ট বোলিং করে থাকেন। এছাড়াও, নিচেরসারিতে ডানহাতে কার্যকরী ব্যাটিং করে থাকেন ওশেন টমাস।

ঘরোয়া ক্রিকেট 
১৮ নভেম্বর, ২০১৬ তারিখে কিংস্টনে চারদিনের আঞ্চলিক প্রতিযোগিতায় উইনওয়ার্ড আইল্যান্ডসের বিপক্ষে জ্যামাইকার সদস্যরূপে প্রথম-শ্রেণীর ক্রিকেটে অভিষেক ঘটে ওশেন টমাসের। ২০১৬ সালের সিপিএল আসরে জ্যামাইকা তাল্লাহজের পক্ষে দুই খেলায় অংশ নেন। এরপর ২০১৭ সালের আসরেও একই দলের প্রতিনিধিত্ব করেছিলেন। ২ ফেব্রুয়ারি, ২০১৮ তারিখে রিজিওন্যাল সুপার৫০ প্রতিযোগিতায় জ্যামাইকার পক্ষে লিস্ট এ ক্রিকেটে অভিষেক হয় তার।

অক্টোবর, ২০১৮ সালে বাংলাদেশ প্রিমিয়ার লিগের খেলোয়াড়দের খসড়া তালিকায় ছিলেন। রংপুর রাইডার্সের সাথে চুক্তিতে উপনীত হন তিনি। ডিসেম্বর, ২০১৮ সালে ইন্ডিয়ান প্রিমিয়ার লিগের খেলোয়াড়দের নিলামে রাজস্থান রয়্যালসের পক্ষে চুক্তিবদ্ধ হন। মার্চ, ২০১৯ সালে ইন্ডিয়ান প্রিমিয়ার লিগকে ঘিরে আইসিসি ঘোষিত আটজন নজরকাড়া খেলোয়াড়ের অন্যতম হিসেবে ঘোষিত হন।

আন্তর্জাতিক ক্রিকেট 
অক্টোবর, ২০১৮ সালে স্বাগতিক ভারতের বিপক্ষে খেলার জন্যে ওয়েস্ট ইন্ডিজের একদিনের ও টি২০আই দলের সদস্য হন তিনি। ২১ অক্টোবর, ২০১৮ তারিখে গৌহাটিতে সিরিজের প্রথম ওডিআইয়ে ভারতের বিপক্ষে একদিনের আন্তর্জাতিকে অভিষেক ঘটে ওশেন টমাসের। শিখর ধাওয়ান তার প্রথম আন্তর্জাতিক উইকেট শিকারে পরিণত হয়েছিলেন। ঐ উইকেট প্রাপ্তি উদ্‌যাপন করতে গিয়ে শাই হোপের সাথে গুরুতর আহত হন।

একই সালের ৪ নভেম্বর তারিখে একই দলের বিপক্ষে টুয়েন্টি২০ আন্তর্জাতিকের অভিষেক পর্ব সম্পন্ন হয় তার। ঐ খেলায় রোহিত শর্মা ও শিখর ধাওয়ানকে আউট করেন তিনি। জানুয়ারি, ২০১৯ সালে সফরকারী ইংরেজ দলের বিপক্ষে টেস্ট খেলার জন্য ওয়েস্ট দলের সদস্যরূপে তাকে রাখা হয়। তিনি আলজারি যোসেফের বিকল্প হিসেবে অন্তর্ভুক্ত হন। তবে, টেস্ট খেলার সুযোগ পাননি। মার্চ, ২০১৯ সালে ইংল্যান্ড দলের বিপক্ষে ওডিআই সিরিজে অংশ নেন। এতে তিনি প্রথমবারের মতো ওডিআইয়ে পাঁচ-উইকেট লাভ করেন।

এপ্রিল, ২০১৯ সালে ক্রিকেট ওয়েস্ট ইন্ডিজ কর্তৃপক্ষ ইংল্যান্ডে অনুষ্ঠিতব্য ক্রিকেট বিশ্বকাপকে ঘিরে ১৫-সদস্যবিশিষ্ট ওয়েস্ট ইন্ডিজ দলের তালিকা প্রকাশ করে। এতে তিনিও দলের অন্যতম সদস্যরূপে অন্তর্ভুক্ত হন।

তথ্যসূত্র

আরও দেখুন 
 কেস্রিক উইলিয়ামস
 ২০১৯ ক্রিকেট বিশ্বকাপ দলসমূহ
 ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৯৭-এ জন্ম
জীবিত ব্যক্তি
২০১৯ ক্রিকেট বিশ্বকাপের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
জ্যামাইকান ক্রিকেটার
জ্যামাইকা তালাওয়াসের ক্রিকেটার
রাজস্থান রয়্যালসের ক্রিকেটার
জামাইকার ক্রিকেটার